Alatskivi loss ootab huvilisi kaugelt ja lähedalt tutvuma alates XIX sajandist valge muinasjutulossina Eesti idapiiril seisva Alatskivi mõisa peahoonega. Lossis saad teada kuidas elasid mõisahärrad, milleks oli vaja ühel perekonnal nii palju erinevaid ruume, kuuled legende ja lugusid. Erilise pärlina näitame mõisateenijate elu-olu ning välja on pandud teenijate tõetruud vahakujud.
Ekspositsioonidest saad ülevaate mõisa ajaloost ja restaureerimisprotsessist, Tartumaa mõisate ajaloost ning Eduard Tubina Muuseumis leiad infot Eesti kuulsa helilooja elu ja loomingu kohta.
Kel soovi, saab käed külge panna käsitöökodades ning tunda end tõelise mõisnikuna (või hoopis mõisa alamana) kostüümiladu külastades ja endale uue identiteedi luues.
Lossi ja Tubina Muuseumi külastamise piletihinnad alates 1. jaanuar 2017:
• Täispilet 7 €
• Pensionärile 5 €
• Õpilasele, tudengile 4 €
• Perepilet 14 €
• Grupipilet alates 15-st inimesest 5 €
Terve majaga tutvumiseks soovime planeerida aega vähemalt poolteist tundi.
Kui soovite lossi avastada giidiga, on soovitav giiditeenus ette tellida (firstname.lastname@example.org või tlf 7453816).